Festivali i 2-të i Këngës në RTSH

Parathënie 
Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga Jozef Zamputti që i ka të regjistruara direkt nga festivalet Shënim i autorit i cili kontribuoi me artikujt për Festivalet e këngës ne RTSH, në Wikipedia-n shqip dhe këto të dhëna janë direkt nga Fletorja e tij e Shënimeve për këto Festivale. Njëlloj janë rregjistruar nga Jozef Zamputti koncertet "Kur vjen pranvera".   

 Përmbledhje 
Ky Festival u zhvillua nga data 22 deri 25 Dhjetor 1963 mbas euforisë dhe suksesit që pati Festivali i parë. U paraqit nga Vera Zheji dhe Skifter Këlliçi. U hapën dyert për shumë kompozitorë, të njohur e të panjohur; për shumë këngëtarë, të njohur dhe amatorë. U arrit një kulm i shumë festivaleve me numrin e këngëve pjesëmarrëse, 30 gjithsej: 15 natën e parë, 15 natën e dytë e 15 në finale. U zhvillua, si në Festivalin e parë, një Natë e katërt si koncert me disa këngë ku u shpallën çmimet. Por nuk u la një periudhë disa ditore deri në koncertin e fundit. Si në Festivalin e parë, këngët përsëriteshin nga dy interpretë, të shoqëruar nga Orkestra Sinfonike drejtuar nga Kristo Kote dhe Kompleksi Ritmik drejtuar nga Agim Krajka.   Nëse në Festivalin e parë rreth gjysma e këngëtarëve ishin solistë të Operas, në këtë festival këngëtarët ishin pothuajse të gjithë nga muzika e lehtë, të njohur dhe amatorë. I vetmi nga solistët e Operas ishte Avni Mula i cili si kantautor, paraqiti përsëri një këngë të tij: "Dëgjo o hanë". Ky është festivali i parë ku merr pjesë kompozitori Pjetër Gaci që do të bëhet aq i njohur më pas e do të marre mjaft çmime në festivale. U dhanë përsëri çmime për këngëtarët dhe, pa dyshim, çmimin e parë e meritoi përsëri Vaçe Zela. Kështu, pas këtij festivali nuk do të jepen më çmime për këngëtaret për arsyen e thjeshtë se gjithnjë do ta merrte Vaçe Zela.    

Përveç këngëtarëve të  njohur të muzikës së lehtë të Festivalit të parë, morën pjesë edhe dy këngëtaret tashmë të njohura Anita Take dhe Paulina Nikaj. Por ky është i vetmi festival ku marrin pjesë këto dy këngëtare të njohura. Morën pjesë shumë këngëtarë amatorë nga radhët e nxënësve, studentëve, punëtorëve etj. Ndër ta mund të përmendim Pavlina Priftin, nxënëse në Liceun Artistik,  që më vonë bëhet aktorja e njohur Pavlina Mani.   

Ndër kompozitorët amatorë mund të përmendim Rikard Ljarjen, aktorin e njohur, që u paraqit me këngën "Bregdeti" dhe që në atë kohë kishte filluar Konservatorin në degën e Muzikës e më pas, kaloi në degën e Dramës. Madje kjo këngë do ta kishte titullin "Riviera" por nuk u lejua me këtë fjalë të huaj.   

Gjithashtu, mund të përmendim kompozitorin amator, po nga Shkodra, Ndok Pistulli, një talent i veçantë, që me hapjen e atyre viteve, u lejua të paraqitej në Festival me këngën twist "Kënga të ushtojë", megjithëse vinte nga një familje e deklasuar, por që më pas nuk u lejua të përmendej më emri i tij.   

Po nga Shkodra merr pjese per here te pare e te fundit ne festivale kompozitori  Pjerin Ashiku, autor i shume kengeve te viteve '50, i njohur sidomos per kengen "Lules se majit" (autoresia e se ciles vazhdon te "rrembehet" nga te tjere). Kenga "Vasha" e ketij festivali sot degjohet ne youtube me titull tjeter "Kukulla" kenduar nga Justina Aliaj.    

Tema kryesore e këngëve, ashtu si në Festivalin e parë, ishte tema e dashurisë. Kështu, kuptohet se çfarë kritikash e prisnin këtë Festival mbas mbarimit të tij. U ndaluan pothuajse të gjitha këngët. Mbijetoi vetëm kënga fituese "Flakë e borë", aq moderne, dhe njëkohesisht, me taban popullor shqiptar. Këtë këngë e interpretoi me orkestrën e madhe këngëtarja shume e re nga Shkodra Nikoleta Shoshi e cila, më parë, kishte fituar festivalin e parë për fëmijë zhvilluar po në Shkodër. Por, mbas Festivalit kenga fituese u transmetua më shumë nga Vaçe Zela (e cila nuk e këndoi në Festival) inçizuar me orkestrën e Estradës ku punonte, orkestër që nuk i afrohej asaj të Festivalit, ku veglat e frymës e sidomos tromba e Gasper Çurçisë, në këtë këngë, por dhe ne të tjera, dëgjohet solo në mënyrë të dallueshme.   

U kritikuan edhe disa këngëtarë si tepër modernë e nuk u lejuan më të dilnin në skenë. Ndër ta mund të përmendim këngëtarin nga Durrësi, Besnik Taraneshi, dhe këngëtaren Fatbardha Bengu, që vinte nga radhët e baletit.    

 Nata e parë - 22.12.1963 
+Radha e 
prezantimitTitulli i këngësMuzikaTekstiInterpretuesit 
shoqëruar nga

Orkestra Sinfonike        Interpretuesit
shoqëruar nga 

Kompleksi Ritmik         1AtdheutNesti UçiQemal KërtushaDonika Gjoni2Në trenMustafa ByloMargarita PjetriRudolf Stambolla3EndësesGaqo AvraziVaçe ZelaQemal Kërtusha4Vitet e rinisëMexhid DaiuPaulina PriftiPirro Dilo5Kënga të ushtojëNdok PistulliMeliha DodaNikolin Gjergji6Dy kukullatAleko KarecoLuigj GurakuqiRita VakoSofika Hodo7BregdetiRikard LjarjaNdrekë GjergjiBujar Mersini8MajlindaAbaz HajroVioleta SimoniElvira Daço9VashaPjerin AshikuPaulina NikajBurhan Mesi10Mos vonoPjetër GaciDionis BubaniSami KumiHiqmete Pazari11Nëse ti mua më pyetNexhmedin DokoLuigj Gurakuqi      Sofika HodoBesnik Taraneshi12Kur zemrat dashurohenAgim VelajXhavit XhepaFlorinda e
Ndrekë Gjergji13Dallëndyshes së parëLeonard DedaFlorinda GjergjiNikolin Gjergji14Nuk e fshehim dashurinëKristo KoteLuigj GurakuqiVaçe ZelaSami Kumi15Dëgjo o hanëAvni MulaAvni MulaFatbardha Bengu

 Nata e dytë - 23.12.1963 
+Radha e 
prezantimitTitulli i këngësMuzikaTekstiInterpretuesit
shoqëruar nga

Orkestra SinfonikeInterpretuesit
shoqëruar nga 

Kompleksi Ritmik1Legjenda e erësEnver MaraSami KumiMeliha Doda2ÇikrikuKoço UçiHiqmete PazariSofika Hodo3BareshaPjetër DunguRita VakoXhavit Xhepa4S'di të vallzojLlazar MorckaDionis BubaniRita VakoFatbardha Bengu5Kitarra imeMark Kaftalliçesk NdrecaFlorinda GjergjiNikolin Gjergji6Turni i natësTasim HoshafiBujar MersiniVioleta Simoni7Flakë e borëTish DaijaLlazar SiliqiNikoleta ShoshiRita Vako8Baba ti shkon ne shkollëVath ÇanguPavlina PirftiFatbardha Muço9Ëndrra imeBaki KongoliSelman KasapiVaçe ZelaQemal Kërtusha10Pranvera e jonëGjon KapidaniElvira DaçoBurhan Mesi11TakimiEftim DheriPirro DiloPaulina Nikaj12S'është ëndërr as çudiAbdulla GrimciAnita TakeBesnik Taraneshi13Përshëndetje marinareKolë GjinajRudolf StambollaFlorinda Gjergji14Djaloshi dhe shiuAgim KrajkaHaxhi RamaBesnik TaraneshiVaçe Zela15S'të falAgim ProdaniAnita TakeQemal Kërtusha
 Nata finale - 24.12.1963 
Natën finale dolën 15 këngë sipas kësaj radhe:

 Mos vono
 Nëse ti mua më pyet
 Endëses
 Baba ti shkon në shkollë
 S'di të vallzoj
 Ëndrra ime
 Dy kukullat
 S'është ëndërr as çudi
 Flakë e borë
 Vitet e rinisë
 Çikriku
 Nuk e fshehim dashurinë
 Djaloshi dhe shiu
 S'të fal
 Dëgjo o hane

U zhvillua edhe një natë tjetër, me 25.12.1963, si një koncert me disa këngë të këtij festivali, ku u shpallën çmimet si më poshtë:

 Çmimet 

 Çmimi i parë 

 "Flakë e borë" - muzika Tish Daija, teksti Llazar Siliqi

 Çmimi i dytë 

 "Djaloshi dhe shiu" - muzika Agim Krajka, teksti Haxhi Rama
 "Degjo o hane" - muzika Avni Mula, teksti

 Çmimi i tretë 

 "Mos vono" - muzika Pjeter Gaci, teksti Dionis Bubani,
 "S'di të vallzoj" - muzika Llazar Morcka, teksti Dionis Bubani
 "Nëse ti mua më pyet" - muzika Nexhmedin Doko, teksti Luigj Gurakuqi

 Çmimet për interpretuesit 

 Çmimi i parë 

 Vaçe Zela

 Çmimi i dytë 

 Qemal Kërtusha
 Rita Vako

 Çmimi i tretë 

Florinda Gjergji
Sofika Hodo 
Nikoleta Shoshi

.

 Referime 

Kategoria:1963 në Shqipëri
Kategoria:Festivali i Këngës në TVSH
Kategoria:Muzikë e lehtë
Kategoria:Festivali i 2-të i Këngës në RTSH
Kategoria:Artistë shqiptarë
Kategoria:Kompozitorë shqiptarë